**ชื่อเรื่อง** รายงานการพัฒนาชุดแบบฝึกทักษะการเขียนคำ ข้อความและประโยคภาษาอังกฤษ
สำหรับนักเรียนชั้นประถมศึกษาปีที่ 2/A (MEP)
โรงเรียนอนุบาลเมืองอุทัยธานี อำเภอเมือง จังหวัดอุทัยธานี

**ผู้รายงาน** นางสาวอัจฉรา พวงสมบัติ

**ปีการศึกษา** 2559

**บทคัดย่อ**

การศึกษาครั้งนี้มีวัตถุประสงค์เพื่อ 1) เพื่อศึกษาชุดแบบฝึกทักษะการเขียนภาษาอังกฤษ
ให้มีประสิทธิภาพ 2) เพื่อเปรียบเทียบผลสัมฤทธิ์ทางการเรียนของผู้เรียนก่อนใช้ชุดแบบฝึกทักษะการเขียนและ หลังการใช้ชุดแบบฝึกทักษะการเขียนภาษาอังกฤษ 3) เพื่อศึกษาความพึงพอใจของนักเรียนชั้นประถมศึกษาปีที่ 2 ที่มีต่อชุดแบบฝึกทักษะการเขียน ภาษาอังกฤษ กลุ่มตัวอย่างที่ใช้ในการศึกษาครั้งนี้ ได้แก่นักเรียนชั้นประถมศึกษาปีที่ 2 ปีการศึกษา 2559 โรงเรียนอนุบาลเมืองอุทัยธานี สำนักงานเขตพื้นที่การศึกษาประถมศึกษาอุทัยธานี เขต 1 อำเภอเมือง จังหวัดอุทัยธานี จำนวนนักเรียน 26 คน ได้มาจากการสุ่มตัวอย่างแบบง่ายๆ (Simple Random Sampling) เครื่องมือที่ใช้ในการศึกษาประกอบด้วย 1) ชุดแบบฝึกทักษะการเขียนภาษาอังกฤษ มีทั้งหมด 6 เล่ม 2) แผนการจัดการเรียนรู้ใช้คู่กับชุดแบบฝึกทักษะการเขียนจำนวน 12 แผน 3) แบบทดสอบวัดผลสัมฤทธิ์ทางการเรียน 4) แบบประเมินคุณภาพของชุดแบบฝึกทักษะการเขียนภาษาอังกฤษ โดยผู้เชี่ยวชาญ 5) แบบประเมินความพึงพอใจของนักเรียนกลุ่มตัวอย่าง สถิติที่ใช้ในการวิเคราะห์ข้อมูล ได้แก่ ค่าเฉลี่ย ร้อยละ และส่วนเบี่ยงเบนมาตรฐาน เพื่อสรุปผลการศึกษาค้นคว้า

 **ผลการศึกษาพบว่า**

โดยสรุปชุดแบบฝึกทักษะการเขียนภาษาอังกฤษ สำหรับนักเรียนชั้นประถมศึกษาปีที่ 2 ที่สร้างและพัฒนาขึ้นสามารถนำไปใช้ในการเรียนการสอนทำให้นักเรียนเกิดความเข้าใจสามารถเรียนรู้และมีทักษะการเขียนภาษาอังกฤษได้ดียิ่งขึ้น และยังสามารถนำความรู้ ด้านทักษะการเขียนนี้ไปใช้เพื่อการสื่อสารในชีวิตประจำวันได้เป็นอย่างดี นอกจากนี้นักเรียนยังมีพื้นฐาน ทักษะการเขียนที่ดีซึ่งนำไปสู่การเรียนรู้ในระดับที่สูงขึ้น ตลอดจนมีความเชื่อมั่น และมั่นใจที่จะสื่อสารภาษาอังกฤษได้อย่างไม่เคอะเขิน จึงมีความเชื่อมั่นว่าชุดแบบฝึกทักษะการเขียนภาษาอังกฤษ เป็นสื่อที่สามารถนำไปใช้เพื่อพัฒนาทักษะการเขียนภาษาอังกฤษของนักเรียนได้อย่างมีประสิทธิภาพ